CELEX: 32006D0656
Language: lv
Date: 2006-09-29 00:00:00
Title: 2006/656/EK: Komisijas Lēmums ( 2006. gada 20. septembris ), ar ko nosaka dzīvnieku veselības nosacījumus un sertifikācijas prasības dekoratīvo zivju importam (izziņots ar dokumenta numuru K(2006) 4149)   (Dokuments attiecas uz EEZ)

30.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 271/71
            
         
      KOMISIJAS LĒMUMS
   
   (2006. gada 20. septembris),
   ar ko nosaka dzīvnieku veselības nosacījumus un sertifikācijas prasības dekoratīvo zivju importam
   (izziņots ar dokumenta numuru K(2006) 4149)
   (Dokuments attiecas uz EEZ)
   (2006/656/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 19. panta 3. punktu, 20. panta 3. punktu un 21. panta 1. punktu,
   tā kā:
   
               (1)
            
            
               Komisijas 2003. gada 21. novembra Lēmumā 2003/858/EK, ar ko nosaka dzīvnieku veselības nosacījumus un sertifikācijas prasības audzēšanai paredzētu dzīvu zivju, to ikru un gametu, kā arī cilvēku uzturam paredzētu akvakultūras zivju un to produktu ievedumiem (2), ir sniegts to trešo valstu vai to daļu saraksts, no kurām dalībvalstīm atļauts audzēšanai Kopienā ievest dzīvas zivis, to ikrus un gametas, un noteikti šādiem sūtījumiem izvirzāmie dzīvnieku veselības nosacījumi un sertifikācijas prasības.
            
         
               (2)
            
            
               Lēmums 2003/858/EK neattiecas uz tropu dekoratīvajām zivīm, kas tiek pastāvīgi turētas akvārijos, un līdz ar to dzīvnieku veselības nosacījumi un sertifikācijas prasības attiecībā uz tropu dekoratīvajām zivīm nav saskaņotas Kopienas līmenī.
            
         
               (3)
            
            
               Dekoratīvo zivju tirdzniecība ar trešām valstīm ir nozīmīga, un ir radušās bažas par Lēmuma 2003/858/EK īstenošanu attiecībā uz dekoratīvajām zivīm.
            
         
               (4)
            
            
               Atsevišķas trešās valstis tika iekļautas Lēmuma 2003/858/EK I pielikumā tikai kā aukstūdens dekoratīvo zivju eksportētājas. Tādēļ šīs valstis jāiekļauj šā lēmuma I pielikumā.
            
         
               (5)
            
            
               Šobrīd 14 valstis ir izstrādājušas nacionālos dzīvnieku veselības sertifikātus ar atšķirīgiem dzīvnieku veselības nosacījumiem attiecībā uz dekoratīvajām zivīm. Lai atvieglotu Kopienas robežkontroles punktu, Eiropas dekoratīvo zivju nozares, kā arī trešo valstu tirdzniecības partneru darbību, ir nepieciešams saskaņot šo dzīvnieku veselības nosacījumus un sertifikātu paraugus.
            
         
               (6)
            
            
               Lai, zivis ievedot un ļaujot tām izplatīties, novērstu tādu slimību pārnešanu, kas varētu būtiski ietekmēt Kopienas audzēto un savvaļas zivju krājumus, dekoratīvajām zivīm specifiskie dzīvnieku veselības nosacījumi un sertifikātu paraugi ir izstrādājami saskaņā ar Lēmumā 2003/858/EK paredzētajiem nosacījumiem un sertifikātiem, ņemot vērā attiecīgo dzīvnieku specifisko lomu Kopienā, kā arī dzīvnieku veselības stāvokli attiecīgajās trešās valstīs.
            
         
               (7)
            
            
               Padomes 1996. gada 17. decembra Direktīva 96/93/EK par dzīvnieku un dzīvnieku produktu sertifikāciju (3) nosaka sertifikācijas standartus. Noteikumiem un principiem, ko piemēro par sertifikāciju atbildīgās amatpersonas trešās valstīs, jāsniedz garantijas, kas ir līdzvērtīgas minētajā direktīvā noteiktajām garantijām.
            
         
               (8)
            
            
               Šo lēmumu jāpiemēro, neskarot Kopienas vai valstu noteikumus par sugu saglabāšanu.
            
         
               (9)
            
            
               Dalībvalstīm un trešām valstīm ir nepieciešams zināms laiks, lai piemērotos jaunajām ievedumu sertifikācijas prasībām. Tādēļ šis lēmums nav piemērojams nekavējoties.
            
         
               (10)
            
            
               Šis lēmums ir paziņots trešām valstīm, lai ļautu to komentēt saskaņā ar PTO nolīgumu par sanitārajiem un fitosanitārajiem pasākumiem.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Darbības joma
   1.   Šis lēmums nosaka saskaņotus dzīvnieku veselības nosacījumus dekoratīvo zivju importam Kopienā.
   2.   Šis lēmums attiecas uz:
   
               a)
            
            
               savvaļā noķertajām zivīm, kas tiek importētas ar nolūku tās izmantot kā dekoratīvās zivis;
            
         
               b)
            
            
               pārvedēju un vairumtirgotāju ievestām dekoratīvajām zivīm;
            
         
               c)
            
            
               dekoratīvajām zivīm, kas tiek ievestas zooveikaliem, dārzu centriem, dārzu dīķiem, izstāžu akvārijiem un līdzīgām vietām bez tiešas saskares ar Kopienas ūdeņiem.
            
         2. pants
   Definīcijas
   Šajā lēmumā papildus definīcijām, kas ir minētas Direktīvas 91/67/EEK 2. pantā, piemēro šādas definīcijas:
   
      
         a)
         “dekoratīvās zivis” ir zivis, kas tiek turētas, audzētas vai laistas tirgū tikai dekoratīviem mērķiem;
   
      
         b)
         “aukstūdens dekoratīvās zivis” ir tādu sugu dekoratīvās zivis, kas ir uzņēmīgas pret vienu vai vairākām no šīm slimībām: epizootiskā hematopoētiskā nekroze (epizootic haematopoietic necrosis – EHN), infekciozā lašu anēmija (infectious salmon anaemia – ISA), vīrushemorāģiskā septicēmija (viral haemorrhagic septicaemia – VHS), infekciozā hematopoētiskā nekroze (infectious haematopoietic necrosis – IHN), karpu pavasara virēmija (spring viraemia of carp – SVC), bakteriālā nieru slimība (bacterial kidney disease – BKD), aizkuņģa dziedzera infekciozā nekroze (infectious pancreatic necrosis – IPN), koikarpu herpesvīrusu infekcija (Koi herpes virus – KHV) un Gyrodactylus salaris infekcija;
   
      
         c)
         “tropiskās dekoratīvās zivis” ir dekoratīvās zivis, izņemot aukstūdens dekoratīvās zivis;
   
      
         d)
         “pārvedēji” ir uzņēmumi vai personas, kas piegādā dekoratīvās zivis vairākiem mazumtirgotājiem vai vairumtirgotājiem, veicot šo sūtījumu importu viņu vārdā un katru pasūtījumu tieši nogādājot klientiem Kopienā.
   3. pants
   Nosacījumi attiecībā uz aukstūdens dekoratīvo zivju importu
   Dalībvalstis atļauj aukstūdens dekoratīvo zivju importu savā teritorijā tikai tad, ja:
   
               a)
            
            
               šo zivju izcelsme ir valstī, kas ir minēta:
               
                           i)
                        
                        
                           Lēmuma 2003/858/EK I pielikumā vai
                        
                     
                           ii)
                        
                        
                           šā lēmuma I pielikuma I daļā;
                        
                     
         
               b)
            
            
               sūtījums atbilst garantijām, tostarp attiecībā uz iepakošanu un marķēšanu, un attiecīgajām īpašajām papildu prasībām, kas noteiktas dzīvnieku veselības sertifikātā, kurš sagatavots saskaņā ar II pielikuma paraugu, ņemot vērā III pielikuma paskaidrojumus; un
            
         
               c)
            
            
               zivis ir pārvestas apstākļos, kas nemaina to veselības stāvokli.
            
         4. pants
   Nosacījumi attiecībā uz tropu dekoratīvo zivju importu
   Dalībvalstis atļauj tropisko dekoratīvo zivju importu savā teritorijā tikai tad, ja:
   
               a)
            
            
               šo zivju izcelsme ir šā lēmuma I pielikuma II daļā uzskaitītajās valstīs;
            
         
               b)
            
            
               sūtījums atbilst garantijām, tostarp attiecībā uz iepakošanu un marķēšanu, un attiecīgajām īpašajām papildu prasībām, kas noteiktas dzīvnieku veselības sertifikātā, kurš sagatavots saskaņā ar III pielikuma paraugu, ņemot vērā IV pielikuma paskaidrojumus; un
            
         
               c)
            
            
               zivis ir pārvestas apstākļos, kas nemaina to veselības stāvokli.
            
         5. pants
   Kontroles procedūras
   No trešajām valstīm ievestās dekoratīvās zivis saskaņā ar Padomes Direktīvas 91/496/EEK (4) 8. pantu ir pakļaujamas veterinārajām pārbaudēm tās dalībvalsts robežkontroles punktā, kurā zivis tiek ievestas, turklāt ir atbilstīgi jāaizpilda Komisijas Regulā (EK) Nr. 282/2004 (5) paredzētais kopējais veterinārais ievešanas dokuments.
   6. pants
   Dabīgo ūdeņu piesārņošanas novēršana
   1.   Saskaņā ar šo lēmumu importētās dekoratīvās zivis nedrīkst ielaist zivjaudzētavās vai arī citās vietās, no kurām tās varētu nokļūt Kopienas dabiskajos ūdeņos vai kā citādi tos piesārņot.
   2.   Ar ievestā sūtījuma pārvešanas laikā izmantoto ūdeni ir jārīkojas tā, lai tas nevarētu piesārņot Kopienas dabiskos ūdeņus.
   7. pants
   Stāšanās spēkā
   Šo lēmumu piemēro 6 mēnešus pēc tā publicēšanas dienas.
   8. pants
   Lēmums ir adresēts dalībvalstīm.
   
      Briselē, 2006. gada 20. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 46, 19.2.1991., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 324, 11.12.2003., 37. lpp. Lēmumā jaunākie grozījumi izdarīti ar Lēmumu 2005/742/EK (OV L 279, 22.10.2005., 71. lpp.).
   
      (3)  OV L 13, 16.1.1997., 28. lpp.
   
      (4)  OV L 268, 24.9.1991., 58. lpp. Direktīvā grozījumi izdarīti ar 2003. gada Pievienošanās aktu.
   
      (5)  OV L 49, 19.2.2004., 11. lpp. Regulā grozījumi izdarīti ar Regulu (EK) Nr. 585/2004 (OV L 91, 30.3.2004., 17. lpp.).
   
      I PIELIKUMS
      I   DAĻA
      Teritorijas, no kurām Eiropas Kopienā drīkst importēt aukstūdens dekoratīvās zivis
      
                  Valsts
               
               
                  Teritorija
               
               
                  Komentāri (1)
                  
               
            
                  ISO-kods
               
               
                  Nosaukums
               
               
                  Kods
               
               
                  Apraksts
               
               
                   
               
            
                  BR
               
               
                  Brazīlija
               
               
                   
               
               
                   
               
               
                  Tikai karpu dzimtas zivis
               
            
                  CO
               
               
                  Kolumbija
               
               
                   
               
               
                   
               
               
                  Tikai karpu dzimtas zivis
               
            
                  CG
               
               
                  Kongo Republika
               
               
                   
               
               
                   
               
               
                  Tikai karpu dzimtas zivis
               
            
                  MK (2)
                  
               
               
                  Bijusī Dienvidslāvijas Republika Maķedonija
               
               
                   
               
               
                   
               
               
                  Tikai karpu dzimtas zivis
               
            
                  JM
               
               
                  Jamaika
               
               
                   
               
               
                   
               
               
                  Tikai karpu dzimtas zivis
               
            
                  SG
               
               
                  Singapūra
               
               
                   
               
               
                   
               
               
                  Tikai karpu dzimtas zivis
               
            
                  LK
               
               
                  Šrilanka
               
               
                   
               
               
                   
               
               
                  Tikai karpu dzimtas zivis
               
            
                  TH
               
               
                  Taizeme
               
               
                   
               
               
                   
               
               
                  Tikai karpu dzimtas zivis
               
            II   DAĻA
      Teritorijas, no kurām Eiropas Kopienā drīkst importēt tropu dekoratīvās zivis
      Visas valstis, kuras ir Pasaules Dzīvnieku veselības organizācijas (OIE) locekles.
      [Valstu saraksts atrodams http://www.oie.int/eng/OIE/PM/en_PM.htm]
      
         (1)  Bez ierobežojumiem, ja piezīmju nav. Ja valstij vai teritorijai ir atļauts eksportēt atsevišķu sugu zivis un/vai to ikrus vai gametas, jāprecizē suga un/vai šajā ailē jāpievieno attiecīga piezīme, piemēram, “tikai ikri”.
      
         (2)  Pagaidu kods, kas neietekmē valsts galīgo apzīmējumu, kuru piešķirs pēc tam, kad būs noslēgušās sarunas, kas pašreiz notiek Apvienoto Nāciju Organizācijā.
   
   
      II PIELIKUMS
      
         
      
         
      
         
   
   
      III PIELIKUMS
      Paskaidrojumi
      Vispārīgi norādījumi
      
                  a)
               
               
                  Sertifikātus izdod eksportētājas valsts kompetentās iestādes.
               
            
                  b)
               
               
                  Katra sertifikāta oriģināls sastāv no vienas lapas, kas apdrukāta no abām pusēm, vai, ja ir nepieciešamas vairākas lapas, sertifikātu noformē tā, lai visas lapas veidotu vienotu veselumu un būtu neatdalāmas.
               
            
                  c)
               
               
                  Katras lapas augšējā labajā pusē jābūt atzīmei “oriģināls” un jānorāda īpašs kods, ko piešķir kompetentā iestāde. Visām sertifikāta lappusēm jābūt numurētām – (lappuses numurs) no (kopējā lappušu skaita).
               
            
                  d)
               
               
                  Sertifikāta oriģinālam un marķējumiem, kas minēti sertifikāta paraugā, jābūt vismaz vienā tās EK dalībvalsts oficiālajā valodā, kuras robežkontroles punktā notiks pārbaude, un galamērķa EK dalībvalsts oficiālajā valodā. Tomēr vajadzības gadījumā šīs dalībvalstis drīkst izmantot citas valodas, pievienojot oficiālu tulkojumu.
               
            
                  e)
               
               
                  Sertifikāta oriģināls jāaizpilda dienā, kad tiek iekrauts uz EK eksportējamais sūtījums, sertifikātu apzīmogojot ar oficiālo zīmogu un apliecinot ar kompetentās iestādes norīkota oficiālā inspektora parakstu. To darot, eksportētājas valsts kompetentā iestāde nodrošina, ka tiek ievēroti sertifikācijas principi, kas ir līdzvērtīgi Padomes Direktīvā 96/93/EK noteiktajiem principiem.
               
            
                  f)
               
               
                  Zīmogam, izņemot reljefa zīmogu, un parakstam jābūt citā krāsā nekā drukas krāsa.
               
            
                  g)
               
               
                  Sertifikāta oriģinālam jābūt pievienotam sūtījumam līdz EK robežkontroles punktam.
               
            
                  h)
               
               
                  Sertifikāts ir derīgs 10 dienas no tā izdošanas dienas. Ja sūtījumu pārved ar kuģi, derīguma termiņu pagarina par laiku, kādu prasa ceļojums pa jūru.
               
            Norādījumi sertifikātu I daļas aizpildīšanai
      
                  a)
               
               
                  I.8. aile. Izcelsmes reģions: Ja nepieciešams: ir spēkā tikai tad, ja ir piemēroti reģionalizācijas pasākumi vai ir apstiprinātas zonas statuss saskaņā ar šo lēmumu vai Lēmumu 2003/858/EK. Reģioni un apstiprinātās zonas jānorāda atbilstīgi tam, kā tās norādītas ES Oficiālajā Vēstnesī.
               
            
                  b)
               
               
                  I.10. aile. Galamērķa reģions: sk. I.8. aili.
               
            
                  c)
               
               
                  I.13. aile. Iekraušanas vieta: Ja atšķiras no I.11. ailes, norādīt vietu, kur dzīvnieki tiks iekrauti, īpaši, ja sūtījums tiek iepriekš savākts kopā.
               
            
                  d)
               
               
                  I.20. aile. Daudzums: norādīt kopējo bruto svaru un kopējo neto svaru kilogramos.
               
            
                  e)
               
               
                  I.22. aile. Iepakojumu skaits: norādīt, cik kastēs tiek pārvesti dzīvnieki.
               
            
                  f)
               
               
                  I.25. aile. Preces sertificētas: norādīt zivju pārvešanas galamērķi. (Katrā sertifikātā jānorāda tikai iespējamie varianti)
                  
                              —
                           
                           
                              Karantīna: karantīna saskaņā ar attiecīgo Kopienas tiesību aktu prasībām.
                           
                        
                              —
                           
                           
                              Istabas dzīvnieki: to izmanto arī, ja dekoratīvie ūdensdzīvnieki ir paredzēti zooveikaliem vai līdzīgiem uzņēmumiem tālākai pārdošanai.
                           
                        
                              —
                           
                           
                              Ceļojošā izstāde/izstāde: to izmanto arī, ja dekoratīvie ūdensdzīvnieki ir paredzēti izstādīšanai akvārijos vai līdzīgiem mērķiem, nevis tālākpārdošanai.
                           
                        
                              —
                           
                           
                              “Citi”: paredzēts mērķiem, kas nav minēti šajā klasifikācijā, piemēram, privāts ievedums vai ievedums, izmantojot pārsūtītājus.
                           
                        
            
                  g)
               
               
                  I.28. aile. Sugu parastos nosaukumus var lietot kopā ar zinātniskiem nosaukumiem.
               
            
   
      IV PIELIKUMS